MT Il-Ġurnal Uffiċjali tal-Unjoni Ewropea C 142/35

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u l-Kunsill dwar il-kondizzjonijiet għall-għoti u l-użu ta’ awtorizzazzjonijiet għall-prospettar, esplorazzjoni u produzzjoni ta’ idrokarburi (1)

(Avviż rigward l-applikazzjonijiet għal-liċenzji esklussivi għall-prospettar tal-minjieri tal-idrokarburi likwidi jew fil-forma ta' gass, imsejħin il-“Permis de Langlade” u l-“Permis de Hermine”)

(Test b’relevanza għaż-ŻEE)

2010/C 142/12

Fid-29 ta' Ġunju 2009, il-kumpanija ConocoPhillips Canada Ressources Corp. li l-uffiċċju reġistrat tagħha huwa PO Box 130, 401, 9th Ave S.W., Calgary, Alberta T2P 2H7, CANADA u l-kumpanija et BHP Billiton Petroleum Corp. li l-uffiċċju reġistrat tagħha jinsab f'1360 Post Oak Blvd, Suite 150, Houston, TX 77056-3030, UNITED STATES OF AMERICA talbu biex tinħarġilhom liċenzja esklussiva imsejħa “Permis de Langlade”, għall-prospettar ta' minjieri tal-idrokarburi likwidi jew fil-forma ta' gass f'erja ta' madwar 547 km2 taħt il-baħar 'il barra minn Saint-Pierre-et-Miquelon.

Fid-9 ta' Diċembru 2009, il-kumpanija Bardoil Energy SAS li l-uffiċċju reġistrat tagħha jinsab f'42 rue de l’Abbé Pierre Gervain, Boite Postale 4353, 97500 Saint-Pierre-et-Miquelon, FRANCE talbet biex tinħarġilha liċenzja esklussiva msejħa “Permis de Hermis” għal perjodu ta' ħames (5) snin, għall-prospettar ta' minjieri ta' idrokarburi likwidi jew fil-forma ta' gass f'erja ta' madwar 1 312 km2 taħt il-baħar lil hinn minn Saint-Pierre-et-Miquelon.

Il-perimetru tal-erja kollha koperta minn dawn l-applikazzjonijiet kollha flimkien għal-liċenzji jikkonsisti fl-arki tal-meridjani u l-paralleli li jgħaqqdu suċċessivament il-punti definiti hawn taħt mill-koordinati ġeografiċi tagħhom fi gradi, bil-meridjan oriġinali jkun dak ta' Greenwich.

Il-quċċata Lonġitudni fi gradi min-naħa tal-Punent Latitudni fi gradi min-naħa tat-Tramuntana A 56° 24′ 01,7" 44° 35′ 33,1" B 56° 15′ 00,6" 44° 35′ 32,0" C 56° 15′ 02,1" 44° 47′ 17,8" D 56° 09′ 16,2" 44° 47′ 16,6" E 56° 09′ 21,0" 43° 50′ 00,2" F 56° 23′ 53,3" 43° 50′ 00,2"

It-tressiq tal-applikazzjonijiet u l-kriterji għall-għoti tad-drittijiet

Dawk li jressqu l-applikazzjonijiet inizjali u l-applikazzjonijiet kompetittivi għandhom jagħtu prova li huma jissodisfaw il-kundizzjonijiet meħtieġa sabiex tinħarġilhom il-liċenzja, kif speċifikat fl-Artikoli 4 u 5 tad-Digriet Nru 2006-648 tat-2 ta’ Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française (Il-Ġurnal Uffiċjali tar-Repubblika Franċiża) tat-3 ta’ Ġunju 2006).

Il-kumpaniji interessati jistgħu jressqu applikazzjoni kompetittiva fi żmien disgħin jum mill-pubblikazzjoni ta' dan l-avviż, skont il-proċedura miġbura fl-“Avviż dwar il-ksib ta' drittijiet minerarji għall-idrokarburi fi Franza”, ippubblikat fil- Ġurnal Uffiċjali tal-Komunitajiet Ewropej C 374 tat-30 ta' Diċembru 1994, paġna 11, u stabbiliti mid-Digriet Nru 2006-648 tat-2 ta' Ġunju 2006 dwar id-drittijiet minerarji u d-drittijiet tal-ħżin taħt l-art (Il-Ġurnal Uffiċjali tar-Repubblika Franċiża tat-3 ta' Ġunju 2006).

L-applikazzjonijiet kompetittivi għandhom jintbagħtu lill-Ministru inkarigat mill-minjieri fl-indirizz mogħti hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi jittieħdu fi żmien sentejn minn meta tasal l-applikazzjoni inizjali għand l-awtoritajiet Franċiżi, jiġifieri mhux aktar tard mill-31 ta' Awwissu 2011.

Il-kundizzjonijiet u r-rekwiżiti għall-eżerċizzju tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-Kodiċi Minerarju u għad-Digriet Nru 2006-649 tat-2 ta’ Ġunju 2006 dwar il-ftuħ ta’ xogħlijiet minerarji, il-ħżin taħt l-art u l-kontroll tal-minjieri u l-ħażniet taħt l-art (Il-Ġurnal Uffiċjali tar-Repubblika Franċiża tat-3 ta’ Ġunju 2006).

Aktar tagħrif jista’ jinkiseb mill- ministère de l'Écologie, de l’Énergie, du Développement durable et de la Mer: ministère de l'Écologie, de l’Énergie, du Développement durable et de la Mer, Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense, Paroi Nord, 92055 La Défense Cedex, FRANCE, Tél. +33 140819529

Id-dispożizzjonijiet regolatorji msemmija hawn fuq jinsabu fis-sit “Légifrance”: http://www.legifrance.gouv.fr

(1) ĠU L 164, 30.6.1994, p. 3.